
SCRISOARE DESCHISĂ
Către Români , Forţa Străzii, Societatea Civilă

Moto: 
  a) Vox populi,Vox Dei
	
	b) Cereţi şi vi se va da; căutaţi şi veţi afla; bateţi şi vi se va deschide.  ( Matei 7.7)


 c) Flămânzii s-au săturat de vorbe, ei vor pâine ! (Traian Dorz)

1. Tragedia şi victimele de la Club Colectiv –Bucureşti a fost picătura care a declanşat energii contra-sistem, contra-mafie, contra-politicieni corupţi  şi neapărat pentru SCHIMBARE!
2. Exprimăm sincere condoleanţe pentru cei dispăruţi ,compasiune pentru cei îndureraţi ,fiind înmărmuriţi de dezastrul uman şi carnagiul  produs din cauza corupţiei, nepăsării şi atâtor nereguli !                                                                                                                                                    3. Ne închinăm cu respect şi aleasă consideraţie în faţa   Forţei Lucide a Străzii  şi  a tuturor celor care au constituit-o ,singura FORŢĂ care a fost în stare să dărâme guvernul ,singura Forţă de care politicienii -de la cel mai mic la cel mai mare -se tem cu adevărat..
4. Problemele Cetăţeanului - care acum doreşte să fie reprezentat de Forţa Străzii, de o adevărată şi necoruptă Societate Civilă şi nu de coruptele partide politice -  nu pot fi rezolvate ,doar prin consultări la Preşedinte şi cuvântări frumoase şi nici de aplicarea recomandării ca „strada” să se transforme in partide politice. Problemele Cetăţeanului sunt continue, cotidiene şi de perspectivă ,iar actualele structuri nu numai că nu le pot rezolva dar veşnic apar altele cauzate tot de sistemul defect (vezi Brasovul, Autostrada, etc)
 5. Acţiunile de acum ale Forţei Străzii, ale  Societăţii Civile, ar trebui urgent finalizate cu măsuri pragmatice.Spre binele Cetăţeanului şi al Democraţiei considerăm necesar să se convină între  Presedintele ţării , clasa politică şi Parlament să fie adoptate de urgenţă  3 măsuri simple, clare şi eficiente şi anume 
   5.1, În cadrul guvernului  Ministrul delegat pentru dialog social  să fie desemnat din rândul Societăţii Civile  cu denumirea de Ministru pentru dialog cu Societatea Civilă şi Cetăţeni ; 
  5.2.  În Camera Deputaţllor să existe 22 deputaţi  ai Societăţii Civile  (câte 1 deputat la 2 judeţe +Bucureşti) ,prin schimbarea Legii Electorale, şi care să beneficieze de aceeaşi protecţie pozitivă de care se bucură acum cele 18 ONG-uri ale unor minoritati naţionale dintre care 12 reprezintă mai puţin de  20.000 cetăţeni români  fiecare. Ori sunt ONG-uri (studenţi , tineret, cadre didactice, pensionari, medici ş.a) care numără acum mult mai multi membri ca de exemplu rutenii (sub 300 cetăteni români) dar care au un deputat in Camera Deputatilor.

    Societatea Civilă, trebuie să intre în Guvernul României şi Parlamentul României nu ca reprezentanţi a unor noi partide politice ci ca O.N.G.-uri, modificând legile ,inclusiv Legea electorală . De societatea Civilă e nevoie permanent într-o democraţie şi nu doar sporadic. 
Nu trebuie să fie nici un filtru în calea ideilor lor nici măcar al preşedintelui. Aşa cum 18 ONG-uri sunt în Parlament şi beneficiază de protecţie pozitivă în alegeri ,aşa trebuie să existe măcar tot atâta ONG-uri din Societatea civilă care să aibă aceleaşi drepturi electorale ca şi cele care există acum în Parlament pentru grupurile minoritar etnice neromâneşti,.   Ne lămureşte şi Domnul Klaus Johannis  in cartea Domniei Sale, „Pas cu pas” (pag.33) ,care a fost propulsat în funcţii de către Forumul German…:
„…Trebuie spus din capul locului că Forumul Democrat al Germanilor din România nu este un partid politic..., Forumul Democrat al Germanilor este organizaţia germanilor din România. Există 18 astfel de formaţiuni ale minorităţilor din România, care sunt reprezentate în Parlamentul României după aceeaşi schemă de discriminare pozitivă. În plus, există mai multe formaţiuni ale minorităţilor maghiare, care, prin numărul mare de etnici maghiari, ajung în Parlament prin mecanismele simple de vot, şi nu prin mecanismele de discriminare pozitivă. Astfel de formaţiuni nu sunt partide politice, ci sunt definite ca organizaţii nonguvernamentale de interes public. Însă, în conformitate cu legislaţia românească, ele pot prezenta în alegeri candidaţi şi liste de candidaţi la fel ca partidele politice . Fără ca acest lucru să le transforme în partide politice. Toate aceste formaţiuni – evident, şi FDGR – apără interesele minorităţii respective în raport cu orice alte entităţi cu care intră legal în contact . Este o situaţie foarte specială, constituindu-se într-o discriminare pozitivă a statului român faţă de minorităţi , şi reprezintă un exemplu foarte bun în Europa despre cum poate un stat să-şi trateze minorităţile…” 
Pentru ONG-urile „Străzii”,a Societăţii Civile, de atâţia ani vitregite, trebuie să existe un consens general, să fie adus un singur amendament în Legea Electorală prin care să  existe 22 de deputaţi cu aceleaşi drepturi , pe lângă ONG-urile acum protejate pozitiv .

         Doamne-ajută !

                                                    Presedinte fondator,
                                                   Ioan Paul Mărginean

 Deva, 08 nov.2015
